মানিক মিয়া এভিনিউ থেকে শুরু করে হাতিরঝিল, রামপুরা, মেরাদিয়া বাজার, আমুলিয়া হয়ে স্টাফ কোয়ার্টার বাসস্টপে গিয়ে সকালের নাশতা খাবার বিরতি। এরপর সুলতানা কামাল সেতু পার হয়ে কাঁচপুর বাসস্ট্যান্ড পার হয়ে প্রথমে যাবো পানাম নগর সোনারগাঁ। সাইকেল নিয়ে ঢুকতে দেয় না। তবে অনুরোধ করলে সাইকেল নিয়ে ঢোকা যায়। টিকেট কেটে ঢুকতে হয়। পানাম নগর বেড়ানো শেষ হলে শিল্পাচার্য জয়নুল লোক ও কারুশিল্প জাদুঘরে যেতে পারেন। হালকা নাশতা করে বাংলার তাজমহলের পথে মদনপুর হয়ে রওনা দিন। বাংলার তাজমহল ঘোরা শেষ হলে তারাবো, সুলতানা কামাল সেতু হয়ে মানিক মিয়া এভিনিউ চলে আসুন। এই রুটে হাইওয়ে ধরে সাইকেল চালাতে হবে। তাই চালানোর সময় সতর্কতা অবলম্বন করুন।